**MOJA OBITELJ**

**Moja obitelj**

**je samo moja**

**s danima punim**

**veselih boja.**

**Moja obitelj**

**Je tvrđava snažna**

**U kojoj je svaka**

**Ručica važna.**

**Moja obitelj**

**Je zagrljaj nježni**

**Topla i kad je dirne**

**Pokrivač snježni.**

**Moja obitelj**

**Je sunce što sja**

**Jer svaku tugu**

**Otjerat zna.**

**Moja obitelj**

**Je ljubav koja raste,**

**U njoj se svi**

**Poljupcima časte.**

**Moja obitelj**

**Je samo moja**

**S danima punim**

**Veselih boja.**

**J. Franjić Radulović**